รัฐบาลไทย-ข่าวทำเนียบรัฐบาล-ก.เกษตรฯ ผนึกกำลัง มท. ทส. วางแผนเผชิญเหตุและแก้ไขปัญหาภัยแล้ง
วันพุธที่ 21 สิงหาคม 2562
ก.เกษตรฯ ผนึกกําลัง มท. ทส. วางแผนเผชิญเหตุและแก้ไขปัญหาภัยแล้ง
ก.เกษตรฯ ผนึกกําลัง มท. ทส. วางแผนเผชิญเหตุและแก้ไขปัญหาภัยแล้ง พร้อมเตรียมมาตรการและการวางแผนการบริหารจัดการน้ําฤดูแล้ง ปี 2562/63 ให้สอดคล้องกับปริมาณน้ําต้นทุนตามลําดับความสําคัญของกิจกรรมการใช้น้ํา
นายเฉลิมชัย ศรีอ่อน เปิดเผยภายหลังร่วมประชุมเตรียมการแก้ไขปัญหาภัยแล้ง ณ กรมป้องกันและบรรเทาสาธารณภัย ว่า คณะองคมนตรีกระทรวงเกษตรและสหกรณ์ กระทรวงมหาดไทย กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง ร่วมติดตามสถานการณ์น้ําและแนวทางแก้ไขปัญหาภัยแล้ง มุ่งเน้นการวางแผนเผชิญเหตุและแก้ไขปัญหาภัยแล้งอย่างรอบคอบ โดยให้ความสําคัญกับการจัดสรรน้ําอุปโภคบริโภคถึงระดับครัวเรือน การเชื่อมโยงการบริหารจัดการการน้ําในแต่ละลุ่มน้ํา การดูแลแหล่งกักเก็บน้ําในระดับหมู่บ้าน ทั้งการขุดลอกคูคลองและสระน้ํา การกําจัดวัชพืชและโคลนตมในคลองส่งน้ํา การจัดหาภาชนะกักเก็บน้ําขนาดใหญ่ประจําครัวเรือน รวมถึงการปฏิบัติการฝนหลวง เพื่อบรรเทาความเดือนร้อนของประชาชน
กระทรวงเกษตรและสหกรณ์ โดยกรมชลประทาน ได้รายงานการคาดการณ์สถานการณ์น้ําในอ่างเก็บน้ําขนาดใหญ่ 35 แห่ง และอ่างเก็บน้ําขนาดกลาง 412 แห่ง ในช่วงฤดูฝน 2562 โดยได้คาดการณ์จาก Inflow ของปี 2558 ซึ่งมีปริมาณน้ําใกล้เคียงกับปัจจุบันว่าในวันที่ 1 พฤศจิกายน 2562 จะมีปริมาณน้ําใช้การได้ 19,342 ล้าน ลบ.ม. หรือ 41% ซึ่งมีปริมาณน้ําใช้การน้อยกว่าปี 2561 จํานวน 13,052 ล้าน ลบ.ม. และจากการณ์คาดการณ์ปริมาณน้ําใช้การได้ใน 4 เขื่อนหลัก ได้แก่ เขื่อนภูมิพล เขื่อนสิริกิติ์ เขื่อนแควน้อย และเขื่อนป่าสักชลสิทธิ์ มีปริมาณ 4,149 ล้าน ลบ.ม. สําหรับการคาดการณ์ปริมาณน้ําในอ่างเก็บน้ําขนาดกลาง มีปริมาณน้ําใช้การณ์ 1,923.22 ล้าน ลบ.ม.
อย่างไรก็ตาม ได้มีมาตรการและการวางแผนการบริหารจัดการน้ําฤดูแล้ง ปี 2562/63 กรณีสถานการณ์น้ําน้อยที่สุด ให้สอดคล้องกับปริมาณน้ําต้นทุนตามลําดับความสําคัญของกิจกรรมการใช้น้ํา ได้แก่ 1) การจัดสรรน้ําเพื่อการอุปโภคบริโภคฤดูแล้ง 2) การจัดสรรน้ําเพื่อการรักษาระบบนิเวศฤดูแล้ง 3) การสํารองน้ําไว้สําหรับการใช้น้ําในช่วงต้นฤดูฝน เพื่ออุปโภค-บริโภคและรักษาระบบนิเวศเดือนพฤษภาคม - กรกฎาคม 4) การจัดสรรน้ําเพื่อการเกษตรกรรม และ 5) การจัดสรรน้ําเพื่อการอุตสาหกรรม
สําหรับฤดูแล้งปี 2562/63 (เดือนพฤศจิกายน 2562 - เมษายน 2563) ปริมาณน้ําของลุ่มน้ําเจ้าพระยาที่จัดสรรให้กับทั้ง 3 กิจกรรมหลัก คือ อุปโภค-บริโภค รักษาระบบนิเวศและอื่น ๆ และเกษตรต่อเนื่อง อ้อย และอื่น ๆ วันละ 18 ล้าน ลบ.ม. ไม่เพียงพอที่จะจัดสรรน้ําให้ใช้เพื่อการเพาะปลูกข้าวนาปรัง จึงจําเป็นต้องงดส่งน้ําเพื่อปลูกข้าวนาปรังในลุ่มน้ําเจ้าพระยาในช่วงฤดูแล้งนี้ การจัดสรรน้ําจึงจําเป็นต้องพิจารณาความต้องการปริมาณน้ําต่ําสุดในกิจกรรมการใช้น้ําประเภทต่าง ๆ และควบคุมการระบายน้ําให้เป็นไปตามแผนที่กําหนด คือวันละ 18 ล้าน ลบ.ม. ซึ่งกรมชลประทานได้ดําเนินการควบคุม ติดตามให้เป็นไปตามแผนการจัดสรรน้ําที่วางไว้ และสามารถทําให้มีน้ําใช้ในกิจกรรมที่จําเป็นได้ตลอดจนถึงสิ้นเดือนกรกฎาคม 2563
ทั้งนี้ อ่างเก็บน้ําขนาดใหญ่ที่ไม่สามารถส่งน้ําเพาะปลูกข้าวนาปรังฤดูแล้งได้ มีทั้งหมด 18 เขื่อน คือ ภาคเหนือ เขื่อนภูมิพล เขื่อนสิริกิติ์ เขื่อนแควน้อยฯ เขื่อนแม่งัดฯ เขื่อนแม่กวงฯ เขื่อนกิ่วคอหมา และเขื่อนแม่มอก ภาคตะวันออกเฉียงเหนือ เขื่อนห้วยหลวง เขื่อนอุบลรัตน์ เขื่อนจุฬาภรณ์ เขื่อนลําปาว เขื่อนลําพระเพลิง เขื่อนมูลบน เขื่อนลําแซะ และเขื่อนลํานางรอง ภาคกลาง เขื่อนกระเสียว เขื่อนทับเสลา และเขื่อนป่าสักฯ
นายเฉลิมชัย กล่าวเพิ่มเติมว่า กระทรวงเกษตรฯ มีกรอบมาตรการในการให้ความช่วยเหลือเกษตรกรที่ได้รับผลกระทบจากปัญหาภัยแล้ง ปี 2562/63 ได้แก่ 1) การจ้างแรงงานชลประทาน 2) การเพิ่มประสิทธิภาพการใช้น้ํา เช่น การปลูกข้าวโดยวิธีเปียกสลับแห้ง สร้างการรับรู้ผ่านสื่อ แจ้งเตือนสถานการณ์น้ํา แนวทางการบริหารจัดการน้ํา การช่วยเหลือ การนําปรัชญาเศรษฐกิจพอเพียงมาเป็นหลักคิดในการการส่งเสริมการปลูกพืชใช้น้ําน้อย และ 3) การเพิ่มปริมาณน้ําต้นทุน เช่น ร่วมกับกรมฝนหลวงและการบินเกษตรในการปฏิบัติการฝนหลวง และสนับสนุนรถบรรทุกน้ํา
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai